runetrust/blame-folketinget-dk huggingface dataset:
Ole Hækkerup (S), 2010-05-31:
Tror ministeren helt ærligt ikke, at næste gang man skal lave noget, der for alvor berører arbejdsmarkedspolitikken, ville regeringen stå sig stærkere ved at indkalde lige præcis Dansk Arbejdsgiverforening og LO til at forhandle det i stedet for bare selv at sidde og lave det og så komme ud med det som en tyv om natten?
Helle Thorning-Schmidt (S), 2009-10-08:
Jeg kan ikke stå her i dag og bare love højere dagpenge, det kunne jeg ikke drømme om, for pengene skal naturligvis være der, men vi går gerne ind i at drøfte en ændring af dagpengene, og det er derfor, jeg har kvitteret positivt for formanden for LO's udmelding på det her område.
Karsten Lauritzen (V), 2011-02-22:
Socialforskningsinstituttets undersøgelse er sådan en interviewundersøgelse, hvor der er en hel del piger og kvinder, der siger, at det er 24-års-reglen, der har været med til at hjælpe dem ud af den undertrykkelse og det tvangsægteskab, de befandt sig i.
Kim Behnke (FP), 1997-11-06:
Jeg kan godt forstå, at SF med dette forslag runder hele området af, for ligesom man med det tidligere forslag ville have, at borgerne skulle kunne bestemme, hvilken politik der skal føres i kommunen, vil man også nu have, at borgerne skal have en mulighed for at afsætte byrådet, hvis det ikke vil føre den politik, som borgerne ønsker. Fremskridtspartiet tror ikke, at der kommer noget fornuftigt ud af dette forslag.
Pernille Frahm (SF), 2007-05-16:
Det er muligt, jeg er naiv, men jeg forestillede mig, at man i Udenrigsministeriet og andre steder gjorde sig nogle overvejelser, at der er sådan en sikkerhedsclearingsprocedure, som bl.a. består i at undersøge, om folk tidligere har levet op til de aftaler, de har indgået, og det ansvar, de har påtaget sig.
Pernille Schnoor (ALT), 2019-01-22:
Og ligesom andre også har nævnt, kunne man også påpege her nu, at man også skulle have personer, som er omkring barnet, med, og at man med den nuværende ordlyd ikke har f.eks. personalet på daginstitutionen, skolen eller andre institutioner, hvor barnet tilbringer mange timer, med i bestemmelsen.
Ellen Trane Nørby (V), 2012-10-25:
Men set i lyset af at vi ofte taler armslængde på det kulturelle område, set i lyset af at vi har nogle statslige institutioner, hvor der også sidder nogle museumsfaglige ledere, som nogle gange kan have behov for en sparring, vil Liberal Alliance så kigge positivt på, at man i den her proces også går ind og kigger på, om det kunne være hensigtsmæssigt at oprette bestyrelser for de statslige museer, ligesom vi jo har oprettet bestyrelser for universiteterne og en lang række andre for at skabe en større faglighed, uden at det er specifikke uddannelseskrav, men for at skabe en større vidensudveksling og sparringsrelation?
Kaare Dybvad Bek (S), 2026-01-07:
Dagpengesystemet er jo bygget op om et antal timer i løbet af en uge, hvor man allerede i dag, hvis man f.eks. har andre ting ved siden af – det kunne være, at man var valgt til en eller anden bestyrelse som forbrugervalgt repræsentant eller noget andet – ligesom skal opgøre, hvor mange timer man så skal trække fra i de barselsdagpenge, man får, for fortsat eksempelvis at kunne sidde i sådan en bestyrelse eller et andet sted, et repræsentantskab, eller hvad man gør, på samme måde som man kan vælge at sige, at det kan være i ens ferie, eller at det kan være andre overenskomstmæssige rettigheder, man bruger.
Flemming Hansen (KF), 2003-01-29:
Lad mig også sige, at er der én ting, der imponerer mig - der er mange ting, der imponerer mig - er det, i hvor høj grad ældre mennesker har indstillet sig på den nye verden. Når jeg hører, hvor mange mange mennesker over 60 år - jeg vil ikke definere, havd ældre mennesker er, for så er jeg også temmelig gammel - der går på aftenkurser for at lære edb, er det en af de ting, der imponerer mig ganske meget.
Henrik Dam Kristensen (S), 2000-11-24:
Også det spørgsmål, fru Jette Gottlieb rejste, vil vi klare under udvalgsbehandlingen, og jeg skal sørge for, at vi får en så smertefri udvalgsbehandling som overhovedet muligt ved i hvert fald at svare hurtigt på Folketingets spørgsmål.
Kristian Hegaard (RV), 2021-04-08:
For det er nemlig sådan, at 57 pct. af dem, der bor i boligområderne, har et højere uddannelsesniveau end deres forældre, hvorimod det for resten af befolkningen gælder 62 pct. Sagt med andre ord: Selv om der spilles mest fodbold i de almene boligområder, er de danmarksmestre i mønsterbrydning.
Søren Pape Poulsen (KF), 2018-11-06:
Ungdomskriminalitetsnævnet skal også behandle sager, hvor et barn eller en ung er henholdsvis mistænkt eller dømt for anden alvorlig kriminalitet – det kunne være indbrudstyveri, groft hærværk – og samtidig er i særlig risiko for at begå yderligere kriminalitet.
Jytte Andersen (S), 1998-01-23:
Nu var hr. Flemming Oppfeldt vist ikke medlem af Folketinget, dengang vi vedtog loven, men Venstre stemte faktisk ikke for den - bare for et lille dryp malurt i dét bæger - men jeg kan forstå, at hr. Flemming Oppfeldt er optaget af det, og tak for det.
Pernille Sams (KF), 2000-04-12:
Hvis Det Radikale Venstre mener, der er et behov for, at man kan stange en bøde ud første gang, må det da være meget rimeligt, at man også kan svare på, hvor man i givet fald vil bruge den mulighed. Alle disse eksempler, vi har fra de sidste 2 år, er jo kendt i offentligheden.
Pia Christmas-Møller (KF), 2005-06-15:
Jeg er også lidt forvirret over den socialdemokratiske position, og jeg bliver faktisk mere og mere forvirret, som dagen skrider frem, men jeg vil gerne spørge fru Lotte Bundsgaard: Har jeg M052S45904731KAJE.FM.FM Page 4731 Tuesday, November 8, 2005 4:29 PM forstået det rigtigt, at meldingen fra i dag er, at i år vil Socialdemokratiet utrolig gerne forhandle finanslov for alvor, fordi man faktisk gerne vil forbedre en lang række forhold på forskningsområdet, uddannelse, miljø osv., og at man har erkendt, ikke bare at det er et vilkår fra regeringens side, at man skal efterleve og respektere skattestoppet, men også at det er muligt at omprioritere og forbedre på en lang række områder inden for skattestoppets rammer?
Carsten Hansen (S), 2014-02-05:
Jeg vil også gerne sige i dag, at vi selvfølgelig også indbyder til en diskussion om LAG-programmet, som jeg regner med vi kommer til at diskutere lidt senere, med Folketingets partier, så vi kan høre og lytte til, hvad alle mener om den kommende programperiode, hvor vi jo har et forlig sammen med Venstre og Konservative.
Bjarne Corydon (S), 2015-04-07:
Altså, jeg synes jo i al respekt, at jeg redegjorde forholdsvis grundigt for, at der netop er endda ret afgørende forskelle på det her med at modtage digital post og have en digital postkasse og være forpligtet til at modtage sine henvendelser fra det offentlige der, også selv om man ikke ved, at de kommer, og så omvendt den forpligtelse, man har, til at benytte sig af meget forskelligartede selvbetjeningsløsninger dér, hvor det nu er det, den offentlige sektor stiller til rådighed, når og hvis borgeren selv henvender sig med et behov til den offentlige sektor.
Louise Elholm (V), 2024-05-02:
Hvis vi kigger på, hvad årsagerne til det er, så er en af årsagerne alt for lange sagsbehandlingstider i klagenævnene, og derfor skal det her lovforslag gå ind at gøre noget ved sagsbehandlingstiderne, så vi får skåret dem til og tingene ikke løber fra os tidsmæssigt.
Frank Jensen (S), 2001-10-09:
Også samfundsmæssige forandringer har gjort - som fru Karen Rønde selv var inde på og gav, synes jeg, en rigtig og god beskrivelse af - at der kommer flere personer i fængsel, som har personlige problemer, misbrugsproblemer og andet, som gør, at miljøet bliver tungere og mere besværligt og også desværre oftere mere farligt for personalet og de andre indsatte, som ikke selv har de her problemer.
Inger Støjberg (V), 2007-11-29:
Men jeg håber søreme også, at der er mange af de offentligt ansatte, der vil være med til at bidrage til det, for det er jo netop de offentligt ansatte, som arbejder med de her ting til daglig, der præcis ved, hvor skoen trykker, både i ældreplejen, i jobcentrene og så mange andre steder.
Mona Juul (KF), 2024-05-14:
Men når statsministeren så ikke vil tage ansvaret for, at regeringen ligesom har regnet baglæns, vil statsministeren så påtage sig ansvaret for, at det er regeringen, der har givet Cheminova lov til at udlede de her enorme mængder af bl.a. kviksølv, altså faktisk op til flere hundrede gange det tilladte?
Helga Moos (V), 2001-04-05:
De rammer, der ligger, for at VE-bevismarkedet kan komme til at fungere, er jeg glad for er lagt ind her i lovforslaget, for vi mener, at det er vigtigt, at vi fastholder køreplanen for VE-bevismarkedet, selv om der ikke er særlig meget volumen i.
Henrik Frandsen (M), 2024-12-18:
Men det er jo også det, regeringen allerede arbejder for, samtidig med at der arbejdes for en fremtidig tostatsløsning som den eneste måde, hvorpå konflikten i området kan bringes til varigt ophør, vel at mærke en tostatsløsning med en gensidig anerkendelse af hinandens ret til at leve i fred og sikkerhed.
Marianne Jelved (RV), 2002-05-28:
Det er også blevet sagt af de ordførere, der har været oppe allerede, at der er nogle gevaldige strukturproblemer i erhvervsskolernes praktikpladssituation. Nu kan jeg ikke huske, hvilken ordfører det var, men jeg tror næsten, at det var Venstres ordfører, der gjorde opmærksom på, at nogle af de voksne, der kommer i revalidering, jo også indgår i hele denne her gruppe af uddannelsessøgende, der skal have praktikpladser.
Magnus Heunicke (S), 2020-12-02:
Og vi kan se, at de lande, som ikke lykkes med det – der er jo lande, som har nogle tal, som er endnu mere alvorlige end dem, vi har i Danmark – jo må indrette deres økonomi på nye måder og må indrette deres kultur på nye måder og deres familier på nye måder; de har mange problemer at slås med, selvfølgelig også de personlige problemer, der er, og også de mentale udfordringer, der er, når man virkelig brændende ønsker sig at få børn, men biologien siger, at nu er det altså for sent.
Holger K. Nielsen (SF), 1998-10-28:
Er det ikke rigtigt, at kommunerne ikke har mulighed for at udvikle ældrepolitikken, børnepolitikken osv. på en ordentlig måde? Så jeg synes virkelig, der er et problem, må jeg sige til statsministeren, og når man ser på de tal, der er i meningsmålingerne for regeringspartierne, så vil jeg godt spørge: Kunne det ikke have noget med det at gøre?
Astrid Carøe (SF), 2023-12-08:
For de kvinder, der kun har opholdstilladelse på baggrund af, at de er blevet familiesammenført med deres mand, er nogle af de allermest udsatte, og derfor er det her altså et sted, vi kan sætte ind, også i forbindelse med den negative sociale kontrol, så vi kan hjælpe kvinderne ud af det her, for jeg tror ikke, de trives i det.
Karsten Lauritzen (V), 2012-04-10:
Da VK-regeringen trådte til i 2001, overtog vi et retssystem med mange mangler; et retsvæsen, hvor man som borger ofte med rette kunne spørge sig selv, om retssystemet og retsvæsenet var på offerets eller på gerningsmandens side; et retsvæsen, hvor voldsmænd slap alt for billigt i forhold til deres forbrydelser; et retsvæsen, hvor straffen for personfarlig kriminalitet var sakket bagud i forhold til straffen for økonomisk kriminalitet.
Morten Homann (SF), 2006-05-03:
Så uanset, hvad ministerens holdning er til det konkrete foreliggende beslutningsforslag, kunne det da være spændende at høre, om ministeren var enig med SF i det synspunkt, og hvis han var enig, om det så gav ham anledning til at synes, at der var nogle initiativer, der skulle tages, eller det bare var sådan en mening, der er grebet ud af den blå luft.
Rasmus Jarlov (KF), 2020-12-22:
Senest har regeringen jo fortsat sin økonomiske katastrofekurs med at nedlægge et helt minkerhverv, som berører 6.000 menneskers beskæftigelse, og som kommer til at koste bare i direkte erstatninger et sted omkring 13-14 mia. kr., som var det, der var på bordet, da vi sidst sad og forhandlede, plus et varigt tab af eksportindtægter, som også er i milliardklassen.
Christian Juhl (EL), 2016-12-15:
Vi kan ikke stemme for ændringerne af loven om internationalt udviklingssamarbejde af følgende grunde: Der er tale om et meget smalt formål i forhold til de opgaver, der ligger for udviklingsbistanden; Investeringsfonden for Udviklingslande er ikke blevet omfattet af offentlighed i forvaltningen; afkastet fra fonden tilfalder staten og ikke udviklingsbistanden; og der er ikke sikret en årlig rapportering om fondens overholdelse af UNGP, OECD's guidelines og FN's Global Compact.
Peter Kofod (DF), 2025-04-25:
Det er jo noget, vi for nogle år siden, da jeg var retsordfører, begyndte at diskutere på retsområdet, og dengang talte man om det her skred, der var i gang i vores samfund, og sagde, at det da også var noget mærkeligt noget, at en politibetjent eller fængselsbetjent kunne stå i en situation, hvor man pludselig havde brug for at kunne anonymisere eller i hvert fald tage efternavnet væk, hvis der blev søgt aktindsigt, for det vidnede om en forråelse, der var i gang i danske samfund.
Bjarne Laustsen (S), 2007-01-24:
Der har også tidligere været problemer ovre i skovene med udenlandsk og ulovlig arbejdskraft, og derfor vil jeg godt høre, hvilke ressourcer politiet har sat ind, før det her skete, og hvad de har gjort under sagen, og hvad ministeren har tænkt sig at gøre ved det nu, hvor vi står med det her uafsluttede forløb.
Heidi Bank (V), 2021-04-26:
I Venstre lægger vi vægt på, at det arbejde er i fremdrift, at det bliver effektueret, og at der bliver fundet løsninger på og forbedringer af de udfordringer, byggeriet og almindelige borgere, der bare står og ønsker en ombygning, står med, når der skal søges om alt fra altan til dør i bærende konstruktioner i etageejendomme.
Lisbeth Bech Poulsen (SF), 2012-05-31:
Men igen må jeg sige til ordføreren: Vi har jo siddet sammen med De Konservative og de andre partier og forhandlet i rigtig mange timer, dage og nætter, og vi har været villige til at strække os rigtig langt, men det har været udgangspunktet fra starten, at Konservative ikke ville.
Ib Poulsen (DF), 2010-05-19:
så er det en tiltrængt håndsrækning til erhvervet på mellem 200 og 300 mio. kr., og i forbindelse med snakken om Udkantsdanmark osv., så ved vi, at det vil være en håndsrækning til Udkantsdanmark, hvor de her fiskerihavne ligger.
Henning Hyllested (EL), 2017-05-04:
2-pct.'s besparelserne på uddannelsesområdet betyder jo, at det først og fremmest er de institutioner, som befinder sig i yderdistrikterne, som er i fare for at blive lukket, når man skal til at spare og finde stordriftsfordele, og jeg skal give dig, skal jeg, og hvad man kalder det.
Jakob Sølvhøj (EL), 2021-05-27:
Jeg nævnte i min ordførertale, at vi i Enhedslisten synes, at der ville være god brug for en egentlig grøn strategiplan, en national plan for, hvordan vi sikrer, at hele vores voksen- og efteruddannelsessystem faktisk matcher de kompetencer, som vi kan se der vil blive efterspurgt de næste 10 år, sådan at efterspørgslen ikke sådan bid for bid rykker uddannelserne et bestemt sted hen, men at vi laver en samlet planlægning, som vi selvfølgelig så må justere undervejs.
Kim Mortensen (S), 2010-05-06:
Det, vi skriver i beslutningsforslaget her, er: »Folketinget pålægger regeringen at nedsætte et hurtigtarbejdende udvalg med det formål at udarbejde et oplæg til, hvordan det er økonomisk og praktisk muligt at sikre obligatorisk idræt på erhvervsuddannelserne og de erhvervsgymnasiale uddannelser.«
Lars Barfoed (KF), 2001-12-12:
Men jeg tror faktisk - men det er jo et trosspørgsmål, indtil vi får erfaringer med det - at det vil vise sig, at det forhold, at vi nu vil tilbyde en udvidet barselorlov med højere dagpenge end den dagpengesats, man kan få med børnepasningsorloven, som vi til gengæld afskaffer, vil betyde, at der samlet set så er flere, som benytter sig af at tage orlov, end der var tidligere.
Jan Petersen (S), 2000-12-13:
Det er om forholdet i et amt, hvor Venstre sidder på formandsposten i Sundhedsudvalget, og hvor det frie sygehusvalg er begrænset i den forstand, at når der efter allerede gældende rettigheder vælges en behandling, en operation, i et naboamt, betaler man kun transporten til og med amtsgrænsen.
Michael Aastrup Jensen (V), 2009-05-07:
Jeg vil sige til hr. Jesper Langballe, at hvis vi virkelig går ind og analyserer det irske nej, så er det, vi får nogle interessante ting frem, for det viser jo også klart, at nogle af hovedbegrundelserne for, at man stemte nej, var, fordi man var nervøs for neutraliteten, man var nervøs for, om man kunne bibeholde et nej til abort og lignende.
Tina Nedergaard (V), 2004-11-30:
Lovforslaget betyder, at kommunerne fremover vil stå med et mere ligeværdigt valg mellem forskellige tilbud til den enkelte unge, f.eks. mellem et kommunalt aktiveringsforløb, et produktionsskoleforløb eller en af de nye, korte kompetencegivende uddannelser i erhvervsskolernes regi.
Jørn Dohrmann (DF), 2011-01-12:
Der er de sidste par dage blevet afholdt nogle møder rundtomkring i landet, særlig i landbruget, og jeg vil da gerne spørge miljøministeren, om det ikke gør indtryk, at så mange af, man kan sige Danmarks nok største arbejdsgivere har de her problemer i dag bl.a. med de krav, de bliver stillet over for.
Per Clausen (EL), 2010-02-12:
Er det sådan, at hr. Simon Emil Ammitzbølls opfattelse af, at det er min virksomhed – altså arbejdsgiverens virksomhed – skal udstrækkes til, at de arbejdsforhold, der er, hvad angår sundhedsforhold, ikke længere skal reguleres gennem lovgivningen, fordi det bare må være en sag mellem den arbejdsgiver og den medarbejder, der frivilligt har valgt at arbejde for vedkommende?
Magnus Heunicke (S), 2017-11-07:
Kommissionen har på baggrund af analysen fremlagt en lang række anbefalinger, og som en opfølgning på Vederlagskommissionens rapport og dennes anbefalinger blev der i maj 2016 indgået en stemmeaftale mellem den daværende Venstreregering, Socialdemokratiet, Radikale Venstre, Konservative og Liberal Alliance om politikeres vederlæggelse.
Ole Vagn Christensen (S), 2009-01-14:
Hvis det var sådan, at der var hold i det, ministeren sagde, nemlig at ministeren faktisk ikke er af den opfattelse, at det her er rimeligt, jamen så havde man vel sådan set fremsat et forslag, hvori man havde sagt, at de her pensioner skal forhøjes, således at folk er i stand til at kunne håndtere de udgifter, der er, i stedet for at vi nu skal se på, at de f.eks. hjemme i den kommune, hvor jeg kommer fra, siger, at det her medfører, at der bliver en ringere rengøring.
Frederik Vad (S), 2025-04-01:
Men i den her del af verden er det ikke abortmodstand og andet i den dur, der ligesom truer helt grundlæggende rettigheder for kvinder, for børn, for minoriteter af enhver slags, nej, det er den religiøse vækkelse og mobilisering, som jo er kommet med islams tilstedeværelse i ikke mindst Nordeuropa.
Martin Henriksen (DF), 2015-05-06:
Jeg kan godt et eller andet sted forstå argumentet om, at der er grænser for, hvad staten skal blande sig i – selvfølgelig er der da det – men pointen her er, at det her forslag jo ikke går ud på et diktat oppefra om, at nu skal man servere den slags mad i daginstitutionerne, og at alle skal spise den, eller at man skal gøre sådan og sådan.
Aki-Matilda Høegh-Dam (SIU), 2022-05-23:
Det er derfor, det er vigtigt, at vi får oprettet en form for folketingsråd i Grønland, så kommunikationen i forhold til de 36 ansvarsområder, som Danmark er forpligtet til at varetage for Grønland, ikke blot hænger på de to grønlandske politikere, men også på et udvalgt råd fra Inatsisartut.
Nick Hækkerup (S), 2021-11-19:
Der er heller ingen tvivl om, at den aftale, som vi har lavet, har mindsket de negative virkninger ved Danmarks udtræden af Europol, og der er vi så indirekte på vej tilbage til en af de diskussioner, som vi også plejer at have hvert år, hvor der er en stille hoveren fra nogle partiers side: Der kan I bare se, det var ligegyldigt, at der blev stemt nej, og alt det, som I sagde, var skræmmekampagne osv.
Tove Videbæk (KRF), 2000-01-12:
Men institutionen Arken i Oslo, som jeg var på, og også flere andre institutioner er jo lige præcis eksempler på, at tvang ikke behøver at have de associationer, for det er ikke tvangsbehandling, der er tale om, men en mulighed for kontakt med klienten og trygge rammer om en behandling
Martin Henriksen (DF), 2018-04-17:
Det mener jeg faktisk heller ikke at man gør i det tildækningsforbud, der kommer, som vi jo godt ved primært retter sig imod burka og niqab, men der beskæftiger man sig jo dybest set heller ikke med islam og med de muslimske påbud om, hvordan man skal gå klædt.
Line Barfod (EL), 2003-05-20:
Hvad er det, der skal til, før vi synes, det går godt med tilgængeligheden, at det går fremad både i forhold til ting, der rent fysisk kan måles, som f.eks. at man får bedre tilgængelighed i offentlige rum, at man - som vi skal diskutere om lidt - kan komme med toget fra alle stationer og ikke kun fra nogle stationer, at man rent faktisk kan komme rundtomkring på gader og stræder, at man kan komme ind på skoler osv., at man kan komme ind i offentlige bygninger? Jeg tror desværre ikke, det er nok, som ministeren startede med at sige, at lave nogle fleksible bygningsregler, som folk så kan efterfølge efter forgodtbefindende.
Henrik Dam Kristensen (S), 2015-05-12:
Og så må jeg spørge: Mig bekendt er Det Konservative Folkeparti, og jeg vil sige heldigvis for det, med i en del af de reformer, som vi har, bl.a. også på kontanthjælpsområdet, og det, vi nu skaber her, er symmetri imellem kontanthjælpsområdet og integrationsområdet.
Morten Østergaard (RV), 2009-05-26:
Når man så i dag skal høre bl.a. hr. Karsten Lauritzen sige, at partierne, der stemmer imod, ikke vil være med til, at folk kan blive udvist for at overtræde våbenlovgivningen, må jeg sige: Jo, det kan de, for strafferammen er så vid, at det i sig selv for rigtig mange mennesker vil betyde, at hvis de begår alvorlige overtrædelser af våbenlovgivningen, kan de udvises.
Ole Stavad (S), 2003-11-11:
Det, vi kan konstatere her, er, at en sag, der har været velbelyst, som gav anledning til fremsættelse af et lovforslag fra den tidligere skatteminister, hr. Frode Sørensen, godt nok blev efterfulgt af et nyt forslag fra den nuværende regering, men lige nøjagtig det her element, der koster et milliardbeløb, var pillet ud, og det var ikke af embedsmændene.
Stine Brix (EL), 2015-05-19:
Jeg tror i høj grad, at børn imellem 7 og 11 år også har behov for f.eks. at kunne tage med en legekammerat, uden forældrene er med, eller kunne gå til spejder eller kunne gå til kor for på den måde at forsøge sig med at være lidt på egen hånd.
Irene Simonsen (V), 2005-05-12:
Folketinget konstaterer med tilfredshed, at regeringspartierne og Dansk Folkeparti har bremset indvandringen, så der er skabt mulighed for en bedre integration, og at regeringen har forbedret integrationen ved bl.a. hurtigere og bedre danskundervisning og mere virksomhedsnær aktivering, ligesom regeringspartierne og Dansk Folkeparti ved indførelse af starthjælpen og opstramning af kontanthjælpsreglerne har øget incitamentet til at arbejde.
Katrine Robsøe (RV), 2024-12-04:
Lige nu står vi jo med en deadline, i forhold til at vi skal have nye unge mennesker til at søge ind på vores uddannelser, og hvis ministeren rent faktisk mener, at de unge mennesker skal vide, hvad det er for et uddannelsesforløb, de kan se ind i, så kræver det jo også, at man har fået klar besked fra universitetet om, hvilket kandidatlandskab der vil være.
Marlene Borst Hansen (RV), 2018-04-17:
Radikale Venstre støtter de fire lovforslag, og selv om min ordførertale var mere værdipolitisk end konkret, så deltager vi naturligvis gerne i det videre lovarbejde, og mon ikke også, at der, inden vi kommer frem til andenbehandlingen, vil være et par ændringsforslag eller to.
Jacob Jensen (V), 2013-01-23:
Årsagen til mit spørgsmål om, hvorvidt ministeren er af den opfattelse, at danske virksomheder ikke bør fokusere på vækst og profit, er selvfølgelig, som de fleste nok er klar over, nogle af de udtalelser, som ministeren er kommet med for et par dage siden i den omtalte Kjerteminde Avis, efterfølgende Ekstra Bladet og sidst samme dag i TV 2 News.